English: After 19 weeks, we have finally decided to scrap vaccination passports. Of course, I'm delighted with that position, because they were ineffective, they were costly to businesses, with no evidence that they actually worked in limiting the spread of coronavirus or increasing vaccination rates. It's my view that the decision of COVID passes should never have been put on the table in the very first place by the Welsh Labour Government. You said that businesses can still keep vaccination passports on a voluntary basis; have you had any indication from businesses that they want this, and if so, what kind of sectors have they come from? It would be useful to know that. I've asked you about evidence on COVID passes on a number of occasions, and you've either said to me that you've relied on international evidence about vaccine passports in countries where vaccine take-up isn't very high - of course, in Wales, we're not in that position; we're in a much better position, where, as you said in your statement today, 86 per cent have received the second dose and 67 per cent have had the booster - or you've said that the evidence has already been published that demonstrates their effectiveness. But I would point you to your technical advisory cell yesterday. When they published information, they said that there remains a high degree of uncertainty around the effectiveness of the COVID pass in reducing infections, given the absence of robust evaluation of these interventions. You often say that this is one measure amongst many, but the cell does go on to say that while it has its potential to reduce infections with other measures, there remains limited peer-reviewed published evidence to demonstrate this. So, I would ask you again for that evidence. Has that evidence been collated in Wales, and when will that evidence be published? We need to evaluate the effectiveness of COVID passes, because there is potential here that they've caused great damage to the night-time economy, with very little public health benefit. Minister, I'll ask you about the progress on the waiting list backlog. Of course, we know that we're in a position here in Wales where one in five of the Welsh population are still on a waiting list and one in four have been waiting over a year, and that compares to one in 19 in England and one in 13 in Scotland. Last week, NHS England, of course, published its plan to recover from the backlog, and I think in the health committee last week, Minister, you said that you'd be looking at that plan with interest. So, I'd be grateful for any early assessment that you've made from the plan in England. What aspects in that plan do you think are appropriate to carry over to your plan when you publish it in April? Minister, in your statement today, you talk about the JCVI advice regarding the vaccine for all five to 11-year-olds, so perhaps you could give us some indication of what considerations you've been giving to what the roll-out of that vaccination plan will look like for this particular age group. Overall, Minister, I welcome the further lifting of COVID restrictions announced last Friday. I do want to ask you about mandatory isolation, given how much this issue has been discussed. You and your colleagues have expressed amazement and disappointment at it coming to an end in England, and your Government says you'd like to see the evidence to support this move. So, my question would be: what evidence do you actually want to see in that regard? And secondly, the economy Minister, Vaughan Gething, has said that it could be scrapped before the end of next month here in Wales. So, what evidence has informed that statement, if, as you say, no evidence has been provided to justify the UK Government's decision in that regard? And thirdly, your Government colleagues have claimed that the UK Government did not give you a heads-up on their decision. Maybe that's, of course, because they wanted to make the announcement first in the House of Commons, rather than passing to journalists first. But I would ask you: how often do you give UK Government Ministers notice of your decisions here?
Welsh: Ar ôl 19 wythnos, rydym ni, o'r diwedd, wedi penderfynu cael gwared ar y pasbortau brechu. Wrth gwrs, mae hynny'n fy mhlesio i'n fawr iawn, am eu bod nhw'n aneffeithiol, ac yn gostus i fusnesau, heb unrhyw dystiolaeth eu bod nhw'n gwneud unrhyw beth gwirioneddol i rwystro ymlediad coronafeirws na chynyddu cyfraddau brechu. Yn fy marn i, ni ddylai Llywodraeth Lafur Cymru fod wedi dod â'r penderfyniad ger ein bron i fod â phasbortau COVID yn y lle cyntaf un. Roeddech chi'n dweud y gall busnesau barhau i fod â phasbortau brechu yn wirfoddol; a ydych chi wedi cael unrhyw arwydd gan fusnesau eu bod nhw'n awyddus i wneud felly, ac os ydych chi, o ba sectorau arbennig y daeth hynny? Fe fyddai hi'n ddefnyddiol i ni gael gwybod hynny. Rwyf i wedi gofyn i chi ar sawl achlysur am dystiolaeth o ran y pasbortau COVID, ac rydych chi naill ai wedi dweud wrthyf i eich bod chi wedi defnyddio tystiolaeth ryngwladol ynglŷn â phasbortau brechu o wledydd lle nad yw'r niferoedd sydd wedi manteisio ar frechlynnau yn fawr iawn - wrth gwrs, yng Nghymru, nid yn y sefyllfa honno yr ydym ni; rydym ni mewn sefyllfa lawer gwell, lle mae 86 y cant, fel roeddech chi'n dweud yn eich datganiad chi heddiw, wedi cael yr ail ddos ac mae 67 y cant wedi cael y brechiad atgyfnerthu - neu rydych chi wedi dweud bod y dystiolaeth sy'n dangos pa mor effeithiol ydyn nhw wedi cael ei chyhoeddi eisoes. Ond fe hoffwn i eich cyfeirio chi at eich cell cyngor technegol chi ddoe. Pan oedden nhw'n cyhoeddi gwybodaeth, roedden nhw'n dweud y ceir llawer o ansicrwydd o hyd ynghylch effeithiolrwydd y pàs COVID o ran rhwystro heintiadau, o gofio nad oes yna werthusiad sylweddol wedi bod o'r ymyriadau hyn. Rydych chi'n dweud yn aml mai un mesur ymhlith llawer yw hwn, ond mae'r gell yn mynd ymlaen i ddweud, er bod potensial i hwnnw leihau heintiadau ynghyd â'r mesurau eraill, mai parhau i fod yn brin y mae'r dystiolaeth a adolygwyd gan gymheiriaid i ddangos hynny. Felly, rwyf i am ofyn i chi unwaith eto am y dystiolaeth honno. A gafodd y dystiolaeth honno ei chasglu yng Nghymru, a phryd y caiff y dystiolaeth honno ei chyhoeddi? Mae angen i ni werthuso effeithiolrwydd pasys COVID, oherwydd fe geir y posibilrwydd eu bod nhw wedi peri niwed mawr i economi'r nos, heb fod o fawr ddim lles i iechyd y cyhoedd. Gweinidog, rwyf i am ofyn i chi am y cynnydd o ran ôl-groniad y rhestrau aros. Wrth gwrs, fe wyddom ni ein bod ni mewn sefyllfa yma yng Nghymru lle mae un o bob pump o boblogaeth Cymru yn dal i fod ar restr aros ac mae un o bob pedwar wedi bod yn aros am dros flwyddyn, ac mae hynny'n cyfateb i un o bob 19 yn Lloegr ac un o bob 13 yn yr Alban. Yr wythnos diwethaf, fe gyhoeddodd GIG Lloegr, wrth gwrs, ei gynllun i ymdrin â'r ôl-groniad, ac rwy'n credu, yn y pwyllgor iechyd yr wythnos diwethaf, Gweinidog, i chi ddweud y byddech chi'n edrych ar y cynllun hwnnw gyda diddordeb. Felly, fe hoffwn i gael unrhyw asesiad cynnar a wnaethoch chi o'r cynllun yn Lloegr. Pa agweddau yn y cynllun hwnnw, yn eich barn chi, sy'n briodol i'w trosglwyddo i'ch cynllun chi pan fyddwch chi'n ei gyhoeddi ef ym mis Ebrill? Gweinidog, yn eich datganiad chi heddiw, rydych chi'n sôn am gyngor y Cyd-bwyllgor ar Imiwneiddio a Brechu ynghylch brechlyn i bob plentyn pump i 11 oed, felly efallai y gwnewch chi roi rhyw syniad i ni o ba ystyriaethau y gwnaethoch chi eu rhoi i fanylion cyflwyno'r cynllun hwnnw ar gyfer y grŵp oedran penodol hwn. Ar y cyfan, Gweinidog, rwy'n croesawu'r cyhoeddiad ddydd Gwener diwethaf am lacio cyfyngiadau COVID ymhellach. Fe hoffwn i eich holi chi ynglŷn ag ynysu gorfodol, o ystyried cymaint o drafod a fu ar y mater hwn. Rydych chi a'ch cyd-Aelodau wedi mynegi syndod a siom ynghylch dod â hynny i derfyn yn Lloegr, ac mae eich Llywodraeth chi'n dweud yr hoffech chi weld y dystiolaeth i gefnogi'r cam hwn. Felly, fy nghwestiwn i yw: pa dystiolaeth a hoffech chi ei gweld yn hynny o beth? Ac yn ail, mae Gweinidog yr economi, Vaughan Gething, wedi dweud y gellid terfynu hynny yng Nghymru cyn diwedd y mis nesaf. Felly, pa dystiolaeth sydd wedi llywio'r datganiad hwnnw, os, fel yr ydych chi'n dweud, nad oedd yna unrhyw dystiolaeth i gyfiawnhau penderfyniad Llywodraeth y DU ynglŷn â hynny? Ac yn drydydd, mae eich cyd-Aelodau chi yn y Llywodraeth wedi honni na roddodd Llywodraeth y DU rybudd i chi am eu penderfyniad nhw. Fe allai hynny fod, wrth gwrs, am eu bod nhw'n awyddus i wneud y cyhoeddiad yn Nhŷ'r Cyffredin i ddechrau, yn hytrach na'i drosglwyddo i newyddiadurwyr yn gyntaf i gyd. Ond rwyf i am ofyn i chi: pa mor aml ydych chi'n rhybuddio Gweinidogion Llywodraeth y DU am eich penderfyniadau chi yn y fan hon?